Tachwedd 2018

Annwyl Gydweithiwr

**Cynhadledd Athrawon a Chynghorwyr 2019**

Hoffem eich gwahodd i’n **Cynhadledd** flynyddol ar **Ddydd Gwener 18 Ionawr**. Fel arfer, mae lleoedd ar gael yn rhad ac am ddim a chynhelir y gynhadledd gan Tîm Recriwtio Myfyrwyr y DU Prifysgol De Cymru. Bydd y digwyddiad yn dychwelyd i’n **Campws Dinas Casnewydd** eiconig yn 2019.

Rydym yn falch iawn o gael cyhoeddi mai Uwch Reolwr Polisi a Chymwysterau UCAS **Ben Jordan** , fydd yn cau’r Gynhadledd. Bydd Ben yn cyflwyno’r datblygiadau a’r tueddiadau diweddaraf ac ystyried y tirlun ceisiadau ar gyfer 2019 a thu hwnt.Bydd nifer o siaradwyr ansawdd uchel sydd ar flaen y gad ym maes addysg yn ymuno â Clare. Bydd y sesiwn lawn agoriadol, gan **Dr Ben Calvert**, Dirprwy Is-ganghellor ar gyfer Dysgu, Addysgu a Phrofiad Myfyrwyr, yn amlinellu thema’r gynhadledd eleni, sef **dewis myfyrwyr**, a’r grym cynyddol sydd gan ddarpar fyfyrwyr wrth iddyn nhw wneud eu penderfyniadau addysg uwch.

Ar ben ein sesiynau llawn proffil-uchel, cewch weithdai a darlithoedd ymarferol gan arbenigwyr ar bynciau fel; **iechyd meddwl**, **codi diddordeb ymysg myfyrwyr iau**, a **thueddiadau digidol**. Darperir gwybodaeth a diweddariadau hanfodol ar **drefniadau cyllid myfyrwyr**, yn ogystal â gweithdai a darlithoedd ymarferol ar **ddatganiadau personol** a **llunio geirda**.

Bydd hefyd cyfle i gynadleddwyr wella eu gwybodaeth bynciol gyda gweithdai bywiog ar sail darpariaeth academaidd pedair cyfadran y Brifysgol.

Mae rhaglen y digwyddiad wedi’i hamgáu, a gallwch archebu lle ar-lein: **www.decymru.ac.uk/cynhadledd**

Os ydych yn bwriadu teithio o bell, ac angen mwy o wybodaeth am ddewisiadau llety, cysylltwch â ni a byddwn yn hapus iawn i’ch helpu.

Os na allwch fynychu’r tro hwn, allwn ofyn yn garedig i chi basio’r gwahoddiad ymlaen i sicrhau y bydd eich sefydliad yn gallu manteisio ar y cyfle. Edrychwn ymlaen at eich croesawu i Brifysgol De Cymru ym mis Ionawr 2019.

Yn gywir,



**Rebecca Bowen a Alex Kennedy**

Trefnwyr y Gynhadledd / Swyddogion Recriwtio Myfyrwyr

03455 760 751

ysgolionacholegau@decymru.ac.uk